Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 558

4. Segítséget nyújt kliense mentális egészsége megőrzéséhez A mentálhigiénés asszisztens legyen képes: — felismerni a krízishelyzeteket, a krízist provokáló fejlődési szakaszokat és élethelyzeteket, — meghallani és megfelelően értelmezni a „cry for help” (segélykiáltás) kommunikációt, a krízisállapot szakaszait, — megtalálni a válság folyamatában a mentálhigiénés segítségnyújtás lehetőségeit, — segítő kapcsolatot kialakítani, működtetni és lezárni, — észlelni a segítő kapcsolat során kialakuló kapcsolati akadályokat, — alkalmazni a probléma és helyzetfeltárás módszereit (környezettanulmány, genogram, ecomap stb.), kommunikációs eszközeit, — támogató rendszereket felkutatni, új támogató rendszereket szervezni, — munkájával kapcsolatos problémáit, dilemmáit megfogalmazni, — értelmezni az esetleírás, esetelemzés követelményeit, szabályait, — az esetmegbeszélés és a szupervízió során szerzett tapasztalatait munkájában felhasználni, — önállóan vagy team-ben elősegíteni a kliens lelki és szociális egyensúlyának megtartását, visszaállítását, — értékelni a segítő folyamatot, az alkalmazott módszereket és saját szerepét.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes